তেওলোকক স্কিল ডেভেলপমেন্ট, ফিজিঅ থেৰাপী, স্পিচ থেৰাপী, ভোকেশ্বনেল থেৰাপী, অক্যোপেচন থেৰাপী কৰোৱা হয়। উল্লেখ্য যে, ২০১৯ৰ ছয় জানুৱাৰীত ৰিহাবাৰীৰ কালিনগৰ কৃষ্ণ মন্দিৰত মুকলি কৰা এই সংস্থাটোৱে বিভিন্ন সময়ত শাৰিৰীকভাৱে সক্ষম লোকসকলক লৈ বহু কাৰ্যসূচী আয়োজন কৰি আহিছে। এই সংস্থাটোৱে ড্ৰীম হোম নামৰ নিজা কেন্দ্ৰত ৰাখি শাৰিৰীকভাৱে সক্ষম লোকসকলক সেৱা শুশ্ৰুষাৰ লগতে শিক্ষা, বিভিন্ন খেল ধেমালিকে ধৰি সকলো দিশত চোৱাচিতা কৰাৰ লগতে সকলো দিশতে আগুৱাই নিছে। চৰকাৰী সাহাৰ্য্য অবিহনে আৰু লায়ঞ্চ ক্লাব, হেঙেৰাবাৰী যুৱ মঞ্চ আৰু ৰাউণ্ড টেবুলৰ সহায় - সহযোগেৰে আৰ্থিক অনাটনৰ মাজতো কেন্দ্ৰটো চলাই নিছে।
তেওলোকৰ তত্বাৱধানত বৰ্তমান ১৮ৰ উৰ্ধত ১৫ জন শাৰিৰীকভাৱে সক্ষম লোক আছে। ইয়াৰ পূৰ্বে সংস্থাৰ তত্বাৱধানত আছিল ৩১ জন লোক। ইয়াৰে অধিক সংখ্যক লোক সুস্থ হৈ নতুন এক জীৱন লৈ ঘৰলৈ উভটিছে। এই অনুষ্ঠানৰ জৰিয়তে ৰাইজৰ মাজত এক সজাগতামূলক পৰিবেশ অনাৰ চেষ্টা কৰে। অনুষ্ঠানটোৰ জৰিয়তে তেওলোকে অৱগত কৰিব বিচাৰে যে, শাৰিৰীকভাৱে সক্ষম লোক সকলক চিকিৎসা, থেৰাপী দিলে তেওলোক উপকৃত হ ব পাৰে। এই বিষয়ে সমাজৰ বহু লোক অৱগত যদিও, বহু সংখ্যক লোক অৱগত নহয়। সেয়ে অৱগত নোহোৱা সকলৰ বাবে স্কিল ডেভেলপমেন্ট, ফিজিঅ থেৰাপী, স্পিচ থেৰাপী, ভোকেশ্বনেল থেৰাপী, অক্যোপেচন থেৰাপীয়ে বহু গুৰুত্বপূৰ্ণ ভূমিকা পালন কৰিব পাৰে তেওলোকৰ আৰু জীৱনত ডাঙৰ পৰিবৰ্তন আনিব পাৰে। ১০০ শতাংশ নহলেও, ৮০ শতাংশ পৰিৱৰ্তনৰ সম্ভাৱনা থাকে। এই সংস্থাই কৰি অহা এনে মহান পদক্ষেপক বিশেষভাৱে সক্ষম লোকৰ অভিভাৱক সকলৰ লগতে আজি উপস্থিত থকা অতিথি আৰু ৰাইজে সংস্থাটোৰ শলাগ লয়।
